《清江曲》
清代·万邦荣

霜清露白秋水浅，几点寒山翠黛远。斜阳两岸悄无人，芦荻黛黛芙蓉晚。

欸乃中流摇桨去，烟波渺渺知何处。沽酒江楼醉初醒，新月已生乌桕树。

作者简介：（?—1739）河南襄城人，字仁伯，号西田。康熙五十九年举人。博学能文，尤长于诗。雍正间授明史馆纂修，乾隆间官山东莘县知县。有《红崖草堂诗集》等。